open-index/open-wikipedia-markdown huggingface dataset:
José Ulla Rocha

**José Ulla Rocha**, nado en San Vicente de Pena (Begonte) en 1970, é un político galego do PPdeG.

## Traxectoria 
É veterinario de profesión. Reside en Saavedra. Concelleiro do PPdeG en Begonte dende 1999, foi membro do equipo de goberno e portavoz dos populares na oposición (2007-2011). Nas eleccións municipais de 2011 encabezou a candidatura do PPdeG na que se integrou o anterior alcalde José Antonio Vázquez García, sendo elixido alcalde de Begonte por maioría absoluta.

## Notas 
## Véxase tamén 
### Outros artigos 
* Eleccións municipais en Begonte

### Ligazóns externas 
* Entrevista en *El Progreso*
Radiometría

A **radiometría** é a ciencia que se ocupa do estudo da medida da radiación electromagnética.
O seu campo abrangue todas as lonxitudes de onda do espectro electromagnético (frecuencias entre 3×1011 e 3×1016&nbsp;Hz ou lonxitudes de onda de entre 0,01 e 1000&nbsp;micrómetros), en contraste coa fotometría, que só se ocupa da parte visible do espectro, a que dá percibido o ollo humano.

A radiometría é importante en astronomía, especialmente na radioastronomía e en xeofísica. A medida cuantitativa da intensidade da radiación faise por medio de diferentes tipos de detectores que converten parte da radiación en calor ou nun sinal eléctrico, con termopares o fotodíodos.

## Unidades
Home Alone 3

***Home Alone 3*** é un filme estadounidense dirixido por Raja Gosnell que se estreou en 1997.

## Sinopse 
Catro espías de alta tecnoloxía industrial rouban un microchip ultra secreto e confiadamente agóchano nun coche de xoguete de control remoto. Por causa dunha confusión de equipaxes no aeroporto, a anciá señora Hess recolle o xoguete e regálallo ó seu veciño de oito anos Alex. Os espías desexarán recuperar o valioso chip a toda costa, pero Alex está preparado para darlles a benvida.

## Personaxes 
* Alex D. Linz como Alex Pruitt
* Olek Krupa como Peter Beaupre
* Rya Kihlstedt como Alice Ribbons
* Lenny Von Dohlen como Burton Jernigan
* David Thornton como Earl Unger
* Haviland Morris como Karen Pruitt
* Kevin Kilner como Jack Pruitt
* Marian Seldes como Mrs. Hess
* Seth Smith como Stan Pruitt
* Scarlett Johansson como Molly Pruitt
* Neil Flynn como Oficial de policía de Chicago

## Galardóns e nomeamentos 
* 1997: Nomeada ós Premios Razzie: Peor remake ou secuela.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Alphonse Allais

miniatura|dereita|Allais.
**Charles-Alphonse Allais**, nado en Honfleur (Normandía) o 20 de outubro de 1854 e finado en París o 28 de outubro de 1905, foi un escritor e xornalista francés.

## Obra (parcial) 
* *À se tordre* (1891)
* *Vive la vie!* (1892)
* *Deux et deux font cinq* (1895)
* ''On n'est pas des bœufs* (1896)
* *Amours, délices et orgues* (1898)
* *Ne nous frappons pas* (1900)
* * La Vie drôle*
* *Le Captain Cap''

## Véxase tamén 
### Ligazóns externas 
* O autor no Proxecto Gutenberg
Playmate

[miniatura|dereita|[Carmella DeCesare, playmate da revista no ano 2004.]]
Unha **playmate** é aquela modelo que aparece na revista *Playboy* sinalada como tal de forma mensual. No artigo sobre a Playmate do Mes inclúense fotografías da modelo espida e un póster central coñecido como *centerfold*, así como unha curta biografía e unha folla de datos na que se inclúen medidas, estatura, aniversarios e unha breve presentación. Ao final do ano, unha das doce playmates é elixida Playmate do ano.

Máis de seiscentas mulleres foron Playmates dende o segundo número da revista Playboy, en xaneiro de 1954. Hoxe en día, unha playmate cobra preto de 25.000 dólares polo seu artigo; élle entregado ademais un coche e 100.000 dólares se é elixida Playmate do Ano.

## Véxase tamén 
### Ligazóns externas 
* *Directorio de Playmates*
Josh Harrellson

**Josh Douglas Harrellson**, nado o 12 de febreiro de 1989 en St. Charles, Missouri, é un xogador estadounidense de baloncesto profesional que xoga no Osaka Evessa da B.League.

## Traxectoria 
Harrellson foi elixido na 45ª posición do Draft da NBA de 2011 polos New Orleans Hornets, pero foi traspasado aos New York Knicks a cambio dunha compensación económica. O 11 de xullo de 2012, Harrellson foi traspasado ós Houston Rockets xunto a Toney Douglas, Jerome Jordan e dúas eleccións da 2ª rolda do Draft de 2014 e 2015 a cambio de Marcus Camby. O 15 de agosto de 2012, Harrellson foi cortado polos Rockets. O 17 de setembro de 2012, Harrellson asinou cos Miami Heat. O 7 de xaneiro de 2013, foi cortado polos Heat. Porén, o 10 de xaneiro asinou de novo con Miami un contrato de dez días. O 21 de agosto de 2013, Harrellson asinou cos Detroit Pistons.

## Notas 
## Véxase tamén 
### Ligazóns externas 
* Perfil en NBA.com
Pedro Passos Coelho

**Pedro Manuel Mamede Passos Coelho** nado en Coímbra o 24 de xullo de 1964, é un economista e político portugués, Primeiro Ministro do seu país de 2011, cando herdou o cargo de José Sócrates, a 2015, cando foi substituído por António Costa.

## Traxectoria 
Pasou a súa infancia entre Silva Porto (hoxe Kuito) e Luanda en Angola, onde o seu pai exerceu a medicina. Regresou a Portugal cando tiña 9 anos e estableceuse coa súa familia en Vale de Nogueiras e estudou no Liceo Nacional Camilo Castelo Branco, en Vila Real.

Ao catorce anos uniuse á Mocidade Social Demócrata, onde foi membro do Consello Nacional, entre 1980 e 1982, e chegou á presidencia da Comisión Política en 1990, ocupando o cargo até 1995. Foi deputado na Asemblea Nacional, pola circunscrición de Lisboa, entre 1991 e 1999, onde se uniu á Asemblea Parlamentaria da OTAN até 1995 e foi vicepresidente do Grupo parlamentario do Partido Socialdemócrata -PSD, desde 1996 a 1999. Presentouse como candidato para alcalde de Amadora e foi elixido rexedor entre 1997 e 2001.

## Notas
Carl Landry

**Carl Christopher Landry**, nado o 19 de setembro de 1983 en Milwaukee, Wisconsin, é un xogador de baloncesto profesional estadounidense.

## Traxectoria profesional 
Landry foi elixido na 31ª posición do Draft da NBA de 2007 polos Seattle SuperSonics, e foi traspasado aos Houston Rockets a cambio dunha futura elección de segunda rolda. Na súa tempada coma rookie, apenas xogou ao principio da tempada, pero coa lesión do seu compañeiro Yao Ming converteuse nunha peza importante nos Rockets, que lograron 22 vitorias consecutivas, a segunda mellor marca da historia da NBA. Foi elixido no segundo equipo de Rookies ao remate da tempada.

Tras esa tempada, Landry converteuse en axente libre restrinxido. O 24 de setembro de 2008, aceptou unha oferta dos Charlotte Bobcats, por 9 millóns de dólares durante 3 anos. Ao día seguinte, os Rockets igualaron a oferta.

Na súa terceira tempada en Houston, Landry recibiu moitos minutos, debido á baixa de Yao Ming, que se recuperaba dunha lesión. Xogou 52 partidos, nos cales fixo 16.2 puntos, 5.5 rebotes e 1 tapón por partido.

O 18 de febreiro de 2010, Landry foi traspasado aos Sacramento Kings nun traspaso entre tres equipos que levou a Tracy McGrady aos New York Knicks e a Kevin Martin aos Rockets. Foi titular nos 28 partidos que xogou cos Kings, acadando 18 puntos, 6.5 rebotes, 1 asistencia e 1 roubo de balón por partido.

O 23 de febreiro de 2011, Landry foi traspasado aos New Orleans Hornets a cambio de Marcus Thornton e algo de diñeiro. O 17 de decembro de 2011, Landry asinou un novo contrato cos Hornets por un ano e 9 millóns de dólares.

O 1 de agosto de 2012, Landry fichou polos Golden State Warriors.

O 15 de xullo de 2013, Landry asinou un contrato multianual cos Sacramento Kings.

## Estatísticas 
### Tempada regular 
#### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Monty Williams

**Tavares Montgomery (Monty) Williams, Jr.**, nado o 8 de outubro de 1971 en Fredericksburg, Virxinia, é un ex xogador americano de baloncesto profesional e actual adestrador dos Phoenix Suns da National Basketball Association (NBA).

## Traxectoria deportiva 
### Xogador 
Williams foi seleccionado na 24ª posición do Draft da NBA de 1994 polos New York Knicks. Xogou 9 tempadas na NBA, para os Knicks, San Antonio Spurs, Denver Nuggets, Orlando Magic e Philadelphia 76ers.

Na súa carreira na NBA, Williams xogou 456 partidos, e conseguiu un total de 2.884 puntos. O 8 de abril de 1997, conseguiu a mellor anotación da súa carreira, ao anotar 30 puntos contra os Denver Nuggets, sendo xogador dos Spurs.

### Adestrador 
En 2005, Williams foi contratado coma asistente polo novo adestrador dos Portland Trail Blazers, Nate McMillan. O 7 de xuño de 2010, os New Orleans Hornets ofrecéronlle un contrato por tres anos para ser o seu adestrador.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Aciveiro, Goiriz, Vilalba

**Aciveiro** (do latín acifu- 'acivro' + -ario, sufixo abundancial, 'lugar con abundancia de acivros') é un lugar da parroquia de Goiriz, no concello lugués de Vilalba, na comarca da Terra Chá. Segundo o IGE, en 2010 tiña 17 habitantes (7 homes e 10 mulleres).

## Lugares e parroquias 
### Lugares de Goiriz 
### Parroquias de Vilalba 
## Véxase tamén 
### Outros artigos 
*Lugares de Vilalba
Ácido xilónico

O **ácido xilónico**, tamén chamado ácido lixónico, é un monosacárido de 5 carbonos coa fórmula C5H10O6, que pertence ao grupo dos azucres ácidos aldónicos . Orixínase por oxidación suave da xilosa, durante a cal o grupo aldehido do carbono 1 se converte en grupo carboxilo (COOH). O encima que intervén na súa biosíntese é a xilosa deshidroxenase, que require NAD+ como coencima. Os sales e ésteres do ácido xilónico denomínanse **xilonatos**.

O ácido xilónico ten isómeros D e L e pode orixinar lactonas.

A produción de ácido xilónico a partir de xilosa comprobouse en varias especies de bacterias e lévedos. A bacteria *Pseudomonas fragi* mostrou un alto rendemento na produción de ácido xilónico (ata o 92% da xilosa inicial), a cal estaba asociada ao crecemento da bacteria e era sensible ao decrecemento do pH e á formación de xilonolactonas inhibitorias . Na produción de ácido xilónico tamén se poden utilizar bacterias *Escherichia coli* transxénicas  ou outros microorganismos.

O ácido xilónico probouse como un aditivo do cemento, xa que funciona como axente dispersante, e demostrou ser moi efectivo .
 
## Notas
Ácido múcico

O **ácido múcico** ou **ácido galactárico**, C6H10O8 ou HOOC-(CHOH)4-COOH, é un azucre ácido aldárico de 6 carbonos, con dous grupos carboxilo (COOH), un en cada extremo da molécula . É un derivado da oxidación da galactosa. Obtense pola oxidación nítrica das seguintes substancias: o azucre do leite (lactosa), a dulcita, a galactosa, a quercita e a maioría das variedades de goma natural . Os sales e ésteres deste ácido denomínanse mucatos (ou galactaratos).

Forma un po cristalino que funde aos 213&nbsp;°C. É insoluble en alcohol, e practicamente insoluble en auga fría. É opticamente inactivo. Cando se quenta con piridina ata os 140° convértese en ácido alómico. Cando se dixire con ácido clorhídrico fumante convértese en furfural. Se o quentamos con sulfuro de bario transfórmase no ácido carboxílico tiofeno. A destilación seca do seu sal de amonio dá lugar a dióxido de carbono, amoníaco, pirrol e outras substancias. Mesturado con bases cáusticas dá lugar ao ácido oxálico.

Con bisulfato potásico o ácido múcico forma **3-hidroxi-2-pirona** por deshidratación e descarboxilación.

Pode utilizarse para substituír o ácido tartárico en axentes levedantes e tabletas de soda. A combinación do ácido múcico con substancias como a morfina e a adrenalina formando mucatos, prolonga os seus efectos .

[centro|thumb|455px|Reacción do ácido múcico para dar 3-hidroxi-2-pirona con: a) [bisulfato potásico a 160°C durante 4 horas; b) ácido clorhídrico ata pH=7.]]

## Notas
Caxigal, Goiriz, Vilalba

**Caxigal** ou **O Caxigal** é un lugar da parroquia de Goiriz, no concello lugués de Vilalba, na comarca da Terra Chá. Segundo o IGE en 2010 tiña dous habitantes (un home e unha muller).

## Notas 
## Lugares e parroquias 
### Lugares de Goiriz 
### Parroquias de Vilalba 
## Véxase tamén 
### Outros artigos 
* Lugares de Vilalba
Terceira división española 2011/12

A tempada **2011–12** da **Terceira División de España** foi a 78º edición deste torneo. Empezou o 19 de agosto de 2011 e rematou o 24 de xuño de 2012 coas finais da promoción de ascenso á Segunda División B.

## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos 

### Grupo 1 
### Grupo 2 
### Grupo 3 
### Grupo 4 
### Grupo 5 
### Grupo 6 

# O Castellón ten tres puntos menos por incomparecencia ante o Llosa.

### Grupo 7 

# O Móstoles ten tres puntos menos por sanción.

### Grupo 8 

# O CD Burgos descende a Primeira Rexional polo descenso do Burgos CF a Terceira, equipo do cal é filial.

### Grupo 9 

# O Ciudad Vícar perdeu todos os puntos por sanción federativa, tras non comparecer en dous partidos consecutivos alegando falta de xogadores no persoal.
# O Carboneras perdeu todos os puntos por sanción federativa, tras retirarse da competición por problemas económicos.

### Grupo 10 
### Grupo 11 
### Grupo 12 
### Grupo 13 
### Grupo 14 
### Grupo 15 
### Grupo 16 

# A UD Logroñés B desapareceu ao final da tempada.

### Grupo 17 

# O Universidad de Zaragoza ten tres puntos menos por sanción.

### Grupo 18 

# O Carranque ten tres puntos menos por sanción.

## Promoción de ascenso 
## Véxase tamén 
### Ligazóns externas 
* Web oficial da LFP
* Web oficial da Real Federación Española
Cartín, Tardade, Vilalba

**Cartín** é un lugar da parroquia de Tardade, no concello lugués de Vilalba, na comarca da Terra Chá. Segundo o IGE, en 2015 tiña 6 habitantes (2 homes e 4 mulleres).

## Lugares e parroquias 
### Lugares de Tardade 
### Parroquias de Vilalba 
## Notas 
## Véxase tamén 
### Outros artigos 
* Lugares de Vilalba
As Casas Novas, Alba, Vilalba

**As Casas Novas** é un lugar da parroquia de Alba, no concello lugués de Vilalba, na comarca da Terra Chá. Segundo o Instituto Galego de Estatística, en 2021 tiña 27 habitantes, dos cales 14 eran homes e 13 eran mulleres.

## Lugares e parroquias 
### Lugares de Alba 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba
Estatuto de Autonomía de Andalucía

O **Estatuto de Autonomía de Andalucía** é o texto xurídico que regula o réxime autonómico de Andalucía, en España.

Andalucía accedeu á autonomía mediante a denominada **"vía rápida"**, recollida no artigo 151 da Constitución española de 1978. Seguindo este procedemento, constituirase a Comunidade Autónoma de Andalucía o 28 de febreiro de 1980, declarando no artigo 1º do seu Estatuto de autonomía que tal autonomía está xustificada na "identidade histórica, no autogoberno que a Constitución permite a toda nacionalidade, en plena igualdade ao resto de nacionalidades e rexións que compoñan España, e cun poder que emana da Constitución e o pobo andaluz reflectido no seu Estatuto de Autonomía". Foi a única comunidade autónoma que someteu a referendo devandito acceso.

## Estatuto de Autonomía de 1981 
Os relatores do Estatuto de Carmona foron Ángel M. López y López, Juan Carlos Aguilar Moreno, José Rodríguez de la Borbolla y Camoyán, Miguel Ángel Pino Menchén, Carlos Rosado Cobián, Pedro Serrera Contreras e Javier Pérez Royo.

## Estatuto de Autonomía de 2007 
O 18 de febreiro de 2007 celebrouse un referendo para a reforma do estatuto andaluz.

Á pregunta "Aproba o proxecto de Estatuto de Autonomía para Andalucía?", o pobo andaluz respondeu:

|
**Votos válidos :**

|}

Foi promulgado o 19 de marzo de 2007.

## Véxase tamén 
### Ligazóns externas 
* Estatuto de Andalucía no sitio da Xunta de Andalucía (PDF)
Estatuto de Autonomía de Castela-A Mancha

O **Estatuto de Autonomía de Castela-A Mancha** é a norma institucional básica da Comunidade Autónoma de Castela-A Mancha (España). O Estatuto de autonomía regula os órganos de autogoberno desta rexión, chamados de forma xenérica como Xunta de Comunidades de Castela-A Mancha.

A Lei Orgánica 9/1982 de 10 de agosto do Estatuto de Autonomía de Castela-A Mancha foi aprobada polas Cortes Xerais e sancionada polo rei Xoán Carlos I e o presidente do Goberno Leopoldo Calvo Sotelo no Palacio de Marivent (Palma) o 10 de agosto de 1982.

## Reformas 
foi reformado en tres ocasións: en 1991, 1994 e 1997 para aumentar as competencias autonómicas e as atribucións do Presidente da Xunta e comprende 54 artigos, organizados en 6 títulos, ademais das disposicións adicionais, transitorias, derrogatorias e final.

### Proposta de reforma de 2007-2008 
O 29 de xaneiro de 2007, o Pleno das Cortes rexionais de Castela-A Mancha aprobou por unanimidade a reforma do Estatuto de Autonomía de Castela-A Mancha. O texto está composto por 170 artigos cos que a Comunidade Autónoma expresa as súas ansias de autogoberno e que inclúe un novo modelo de financiamento e a caducidade, en 2015, do transvasamento Texo-Segura. O 1 de febreiro foi levado a trámite ao Congreso dos Deputados, onde foi defendido polo portavoz do Grupo Socialista nas Cortes rexionais, José Molina, e o deputado autonómico do PP Leandro Esteban.

O 14 de outubro do mesmo ano, o Congreso dos Deputados aprobou o primeiro trámite para a tramitación da reforma por 315 votos a favor, 3 en contra e ningunha abstención.

## Notas 
## Véxase tamén 
### Ligazóns externas 
* O Estatuto de Autonomía no sitio web do Instituto Cervantes  
* Proposta de reforma do Estatuto presentada en 2008
Estatuto de Autonomía de Castela e León

O **Estatuto de Autonomía de Castela e León** é a norma institucional básica da comunidade autónoma de Castela e León, España.

A Lei Orgánica 4/1983 de 25 de febreiro do Estatuto de Autonomía de Castela e León foi aprobada polas Cortes Xerais o 25 de febreiro de 1983.

## Contexto histórico
Apelando á identidade histórica dos antigos reinos de León e de Castela, e fiel a esa historia, Castela e León instituíu co Estatuto o seu máximo órgano representativo as Cortes, e institucionalizou á Xunta como órgano de goberno e administración, á fronte da cal sitúase o Presidente da Xunta de Castela e León, que é elixido polas Cortes de Castela e León e nomeado polo Rei. O Estatuto tamén dotou a Castela e León dun órgano de xustiza propio, o Tribunal Superior de Xustiza de Castela e León.

## Reformas
foi reformado en catro ocasións: 1988, 1994, 1999 e 2007 para aumentar as competencias autonómicas e as atribucións do Presidente da Xunta. O actual comprende 91 artigos (organizados nun preámbulo,un título preliminar e sete títulos máis), tres disposicións adicionais, tres disposicións transitorias, unha disposición derogatoria e unha disposición final.

Na VIIIª lexislatura española, Castela e León manifestou, do mesmo xeito que outras Comunidades Autónomas, a intención de reformar o seu Estatuto. Unha das principais reclamacións foi a xestión da conca do río Douro que ocupa na súa práctica totalidade parte do territorio da Comunidade Autónoma, reclamación que foi atendida entre outras na reforma do 21 de novembro de 2007, unha vez aprobada a Lei orgánica no Senado. O artigo 75.1 do novo estatuto, polo que a Comunidade outorgábase competencias na xestión da conca do Douro, foi con todo declarado inconstitucional por sentenza unánime do Tribunal Constitucional.

O Estatuto de Autonomía de Castela e León menciona no seu artículado aos Cartularios de Valpuesta, considerándoos como a colección de textos máis antigos en lingua castelá (século IX), situando así a Berce do Castelán na localidade de Valpuesta.

## Notas 
## Véxase tamén 
### Ligazóns externas 
*Estatuto de Autonomía de Castela e León (en pdf)
Estatuto de Autonomía da Rexión de Murcia

O **Estatuto de Autonomía da Rexión de Murcia** é a norma institucional básica da Rexión de Murcia. O Estatuto foi aprobado polas Cortes Xerais mediante a Lei Orgánica 4/1982 de 9 de xuño.

Este Estatuto foi reformado tres veces. En marzo de 1991, produciuse a primeira, que estableceu as eleccións o cuarto domingo de maio cada catro anos. O 28 de febreiro de 1992 producíronse uns Acordos Autonómicos entre o PSOE e o PP que aumentaron as competencias de varias autonomías entre as que estivo incluída a Rexión. Esta gañou competencias en educación e ordenación do litoral, entre outras. A terceira reforma produciuse o 15 de xuño de 1998 e aumentou de 45 a 55 o número de deputados.

Na VIII lexislatura española, numerosas Comunidades decidiron reformar os seus Estatutos. A Rexión polo seu lado, está en proceso de estudo sobre a necesidade ou non de reforma, onde unha Comisión de Estudo e Valoración para a Reforma do Estatuto encárgase deste feito.

## Véxase tamén 
### Outros artigos 
*Estatuto de autonomía
Estatuto de Autonomía de Estremadura

O **Estatuto de Autonomía de Estremadura** é a norma institucional básica da comunidade autónoma española de Estremadura.

O 25 de febreiro de 1983 foi aprobado polas Cortes Xerais o Estatuto de Autonomía de Estremadura, de acordo coa Lei Orgánica 1/1983. No mesmo establécense as competencias que corresponden á Comunidade Autónoma, así como a organización institucional, a organización xudicial, os principios da economía e a facenda da Comunidade, entre outros aspectos. O Estatuto de Autonomía en vigor, tras posteriores reformas, consta de 91 artigos organizados en 7 Títulos, 7 disposicións adicionais, 1 disposición derogatoria e 1 disposición final.

## Contido 
Algunhas das Disposicións Xerais do Título Preliminar do Estatuto son: 
# Estremadura, como expresión da súa identidade rexional histórica e por vontade democrática dos estremeños, constitúese en Comunidade Autónoma, dentro de unidade da Nación española, de acordo coa Constitución e co presente Estatuto, que é a súa norma institucional básica.
# A Comunidade Autónoma de Estremadura, a través de institucións, asume o exercicio do seu autogoberno rexional, a defensa da súa propia identidade e dos seus valores,así como a mellora e promoción do benestar dos estremeños.
# Os poderes da Comunidade Autónoma de Estremadura emanan do pobo, da Constitución e do presente Estatuto. 
# Son elementos diferenciais de Estremadura, e han de orientar a actuación dos poderes públicos, a vitalidade da súa recente identidade colectiva, a calidade da súa medioambiente e o seu patrimonio cultural, o predominio do mundo rural, a súa proxección en Portugal e Iberoamérica, os condicionantes históricos do seu desenvolvemento socioeconómico e a baixa densidade da súa poboación e a súa dispersión, entendida como dificultade relativa de acceso aos servizos e equipamentos xerais. Os poderes públicos adoptarán as medidas necesarias para evitar que de tales diferenzas derívense desigualdades fronte ao conxunto do Estado e para corrixir as existentes. 
# O territorio de Estremadura, ao que se estenden os seus poderes, é o dos municipios comprendidos dentro dos actuais límites das provincias de Badaxoz e Cáceres. 
# A capital de Estremadura é a cidade de Mérida, sede da Asemblea, da Presidencia e da Xunta.

## Reformas 
O Estatuto foi reformado 4 veces, en 1991, 1994, 1999 e 2011, ademais de engadirse modificacións como en 2002. Unha da reformas máis importantes foi a de 1999, xa que se elevou o teito competencial ao nivel das Comunidades Autónomas coñecidas como "históricas", entre as que destaca a xestión da Sanidade e o Ensino, outorgouse ao presidente da Xunta de Estremadura a facultade de disolver a Asemblea de Estremadura e a posibilidade de crear órganos como do Defensor do Pobo Estremeño e un Tribunal de Contas Estremeño.

## Notas 
## Véxase tamén 
### Ligazóns externas 
* Estatuto de Autonomía de Estremadura
A Fontevella

Como topónimo **A Fontevella** pode referirse a:

;En Galiza
***A Fontevella**, lugar da parroquia de Rioaveso, no concello de Cospeito;
***A Fontevella**, lugar da parroquia de San Martiño de Lanzós, no concello de Vilalba;
***A Fontevella**, lugar da parroquia de Rioaveso, no concello de Vilalba.

## Véxase tamén
### Outros artigos
Caxigal

O termo galego **Caxigal** indica un lugar poboado por caxigos.

Como topónimo, pode referirse a:

;En Galiza
***Caxigal**, lugar da parroquia de Bonxe, no concello de Outeiro de Rei;
***Caxigal**, lugar da parroquia de Goiriz, no concello de Vilalba;
***O Caxigal**, lugar da parroquia de Ramil, no concello de Castro de Rei;
***O Caxigal**, lugar da parroquia das Grañas do Sor, no concello de Mañón;
***O Caxigal**, lugar da parroquia de Nete, no concello de Vilalba.

## Véxase tamén
### Outros artigos
Fontedor, Gondaísque, Vilalba

**Fontedor** é un lugar da parroquia de Gondaísque, no concello lugués de Vilalba, na comarca da Terra Chá. Segundo o IGE, en 2010 tiña 12 habitantes (5 homes e 7 mulleres).

## Lugares e parroquias
### Lugares de Gondaísque
### Parroquias de Vilalba
## Véxase tamén 
### Outros artigos 
* Lugares de Vilalba
A Casilla

O topónimo **A Casilla** pode referirse a:

;En Galiza
***A Casilla**, lugar da parroquia de Brabío, no concello de Betanzos;
***A Casilla**, lugar da parroquia de Bealo, no concello de Boiro;
***A Casilla**, lugar da parroquia da Barqueira, no concello de Cerdido;
***A Casilla**, lugar da parroquia de Lamas, no concello de Lugo;
***A Casilla**, lugar da parroquia de Santa Comba, no concello de Lugo;
***A Casilla**, lugar da parroquia de Moldes, no concello de Melide;
***A Casilla**, lugar da parroquia de Loiba, no concello de Ortigueira;
***A Casilla**, lugar da parroquia do Aparral, no concello das Pontes de García Rodríguez;
***A Casilla**, lugar da parroquia de Espiñaredo, no concello das Pontes de García Rodríguez;
***A Casilla**, lugar da parroquia de Goente, no concello das Pontes de García Rodríguez;
***A Casilla**, lugar da parroquia de Atios, no concello do Porriño;
***A Casilla**, lugar da parroquia do Araño, no concello de Rianxo;
***A Casilla**, lugar da parroquia de Bembibre, no concello de Taboada;
***A Casilla**, lugar da parroquia de Vilela, no concello de Taboada;
***A Casilla**, lugar da parroquia de Goiriz, no concello de Vilalba;
***A Casilla**, lugar da parroquia de Doroña, no concello de Vilarmaior;
***A Casilla**, lugar da parroquia de Présaras, no concello de Vilasantar;
***A Casilla de Narón**, lugar da parroquia de Narón, no concello de Portomarín;
***A Casilla do Bañal**, lugar da parroquia das Pontes de García Rodríguez, no concello das Pontes de García Rodríguez;
***Casillaflor**, lugar da parroquia de Meis, no concello de Meis.

## Véxase tamén
### Outros artigos
A Rocha, Cis, Oza-Cesuras

**A Rocha** é un lugar da parroquia de Cis no concello coruñés de Oza-Cesuras na comarca de Betanzos. Tiña 16 habitantes no ano 2010 segundo datos do Instituto Galego de Estatística, dos cales eran 7 homes e 9 mulleres, o que supón unha diminución con relación ao ano 2000 cando tiña 21 habitantes.

## Lugares e parroquias 
### Lugares da parroquia de Cis 
### Parroquias de Oza-Cesuras
Vilalba, Vilalba, Vilalba

**Vilalba** é o único lugar da parroquia de Vilalba, no concello lugués de Vilalba, na comarca da Terra Chá. Segundo o IGE, en 2023 tiña 6.073 habitantes (2.904 homes e 3.169 mulleres). É a capital do concello.

## Lugares e parroquias
### Lugares de Vilalba
### Parroquias de Vilalba
## Notas 
## Véxase tamén 
### Outros artigos 
*Lugares de Vilalba
O Cal, Tardade, Vilalba

**O Cal** é un lugar da parroquia de Tardade, no concello lugués de Vilalba, na comarca da Terra Chá. Segundo o IGE, en 2015 tiña 9 habitantes (4 homes e 5 mulleres).

## Lugares e parroquias 
### Lugares de Tardade 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba
Andrís

O topónimo **Andrís** pode referirse a:

;En Galiza
***Andrís**, lugar da parroquia de Mabegondo, no concello de Abegondo;
***Andrís**, lugar da parroquia de Cis, no concello de Oza-Cesuras.

## Véxase tamén
### Outros artigos
***Andarís**, lugar da parroquia de Pezobre, no concello de Santiso.
Embolia

Chámase **embolia** ou **embolismo** a unha obstrución brusca producida nun vaso sanguíneo polo desprazamento dun corpo estraño, orgánico ou non, que circula no torrente sanguíneo, procedente doutra parte do corpo ou introducido desde o exterior. Os síntomas son dor, palidez, ausencia de pulso, parálise e alteracións da sensibilidade.

O corpo estraño, denominado *émbolo* pode ser de distinta natureza e orixe:
* Un coágulo de sangue ou *trombo*, e neste caso fálase dunha tromboembolia.
* Unha acumulación graxa, normalmente procedente dunha fractura ósea grave (embolia graxa).
* Aire, introducido mediante inxección intravenosa ou nunha transfusión, en operacións a corazón aberto, por irrigacións vaxinais etc. Denomínase embolia gasosa.
** Unha forma particular deste proceso é o representado polas embolias a consecuencia dunha descompresión rápida tras unha inmersión subacuática.
* Líquido amniótico, no transcurso dun parto complicado ou unha cesárea.

Segundo o órgano que afecte recibe diferentes nomes: embolia cerebral, pulmonar, coronaria etc.

Dependendo de onde teña lugar, varían os cadros e as manifestacións clínicas. Cando o émbolo para nunha arteríola, a circulación colateral adoita restablece o fluxo sanguíneo; se a arteria é dun calibre importante, ou a rexión efectúa funcións esenciais, a doenza pode resultar mortal.

Por veces recórrese a provocar unha embolia nunha área concreta para evitar unha hemorraxia excesiva durante unha intervención cirúrxica, como sería o caso da extirpación dun tumor. A esta técnica denomínase *embolización terapéutica* e consiste na introdución dun émbolo artificial na arteria que irriga o tumor.miniatura|Trombos coronarios atopados nunha operación de corazón. Cada frecha indica un trombo.|centro
## Véxase tamén
### Bibliografía
*Artigo *embolia* na EGU.
The Last King of Scotland

***The Last King of Scotland*** é un filme xermano-británico dirixido por Kevin Macdonald que se estreou no 2006. Baséase na novela *The Last King of Scotland* de Giles Foden.

## Sinopse 
Nun incrible xiro do destino, un médico escocés (James McAvoy), nunha misión médica en Uganda, vese irremediablemente unido a un temible personaxe, o recentemente nomeado presidente de Uganda Idi Amin (Forest Whitaker).

## Personaxes 
* Forest Whitaker como Idi Amin
* James McAvoy como Nicholas Garrigan
* Gillian Anderson como Sarah Merrit
* Kerry Washington como Kay Amin
* Simon McBurney como Stone
* Apollo Okwenje Omamo como Mackenzie
* David Oyelowo como Doutor Junju

## Galardóns e nomeamentos 
* 2006: Oscar: Mellor actor (Forest Whitaker).
* 2006: Globo de Ouro: Mellor actor drama (Forest Whitaker).
* 2006: 3 premios BAFTA, incluíndo mellor actor e guión adaptado. 5 nomeamentos.
* 2006: National Board of Review: Mellor actor.
* 2006: Círculo de críticos de Nova York: Mellor actor.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Gavan O'Herlihy

'''Gavan O'Herlihy''', nado o 29 de abril de 1951 en Dublín, e finado o 15 de setembro de 2021, foi un actor irlandés.

## Traxectoria 
O'Herlihy naceu en Dublín, fillo de Elsa Bennett e o actor irlandés Dan O'Herlihy. Na súa xuventude, foi un bo xogador de tenis, e mesmo se converteu en Campión Nacional de Tenis de Irlanda. Sae en máis de trinta filmes, a maioría deles interpretando a malvados ou antagonistas como *Death Wish 3*, *007: Nunca digas endexamais*, *Superman III*, e *Tales From The Crypt*. O seu papel como Airk Thaughbaer no filme de fantasía de 1988 *Willow* é un dos seus poucos papeis heroicos.

## Notas 
## Véxase tamén
Eugene Jeter

**Eugene "Pooh" Jeter III**, nado nos Ánxeles, California, o 2 de decembro de 1983, é un xogador estadounidense de baloncesto profesional que xoga no NBA G League Ignite da NBA G League.

## Traxectoria 
Tras o paso de Jeter por varios equipos de varias ligas europeas, asinou cos Sacramento Kings da NBA o 23 de xullo de 2010. A nivel internacional, xogou o Eurobasket 2013 coa selección de Ucraína.

## Notas 
## Véxase tamén 
### Ligazóns externas 
* Perfil en NBA.com
* Perfil en ACB.com
William Jones (matemático)

miniatura|William Jones.

Sir **William Jones**, nado en Llanfihangel Tre'r Beirdd - Anglesey en 1675 e finado en Londres o 3 de xullo de 1749, foi un matemático galés coñecido pola súa proposta de empregar a letra grega π como símbolo matemático do número pi, letra que xa utilizara anteriormente William Oughtred. Euler foi o que a popularizou. Foi pai de William Jones, considerado o pai da indoeuropeística.

## Traxectoria 
Jones publicou diversas *Synopsis Palmariorum Matheseos* en 1706, trátase dun traballo que pretende introducir os principiantes nos teoremas de cálculo diferencial e das series infinitas. A navegación foi un tema que interesou a Jones ata tal punto que o seu primeiro traballo publicado é un compendio sobre a arte de navegar. En 1731 publicou *Discourses of the Natural Philosophy of the Elements*.
Phil Fondacaro

**Phil Fondacaro**, nado en Nova Orleáns (Luisiana) o 8 de novembro de 1958, é un actor estadounidense de cinema e televisión.

## Filmografía parcial 
### Cinema 
* *Under the Rainbow*, dirixida por Steve Rash (1981)
* *Star Wars Episode VI: Return of the Jedi*, dirixida por Richard Marquand (1983) – Ewok
* *Willow*, dirixida por Ron Howard (1988)
* *Ghoulies II*, dirixida por Albert Band (1988)
* *Bordello of Blood*, dirixida por Gilbert Adler (1996)
* *Addams Family Reunion*, dirixida por Dave Payne (1998) – Cugino Itt
* *The Polar Express*, dirixida por Robert Zemeckis (2004)
* *Land of the Dead*, dirixida por George A. Romero (2005)

### Televisión 
* *Northern Exposure*, Serie de televisión, episodios 5x08,5x22 (1993-1994)
* *Sabrina the Teenage Witch*, serie de televisión 4 episodios (1997-2000)
* *CSI*, Serie de televisión episodio 3x04 (2002)

## Véxase tamén
Embolismo

O **embolismo** ou **intercalación** na medición do tempo, é a inserción dun día, semana ou mes bisesto nalgúns anos do calendario para que o calendario siga as estacións ou as fases da lúa. Os calendarios lunisolares poden requirir intercalacións de días ou meses.

## Calendarios solares 
O ano solar ou tropical non ten un número enteiro de días (son uns 365,24 días), pero un ano civil debe ter un número enteiro de días. A forma máis común de conciliar os dous é variar o número de días do ano civil.

Nos calendarios solares, isto faise engadindo un día extra («día bisesto» ou «día intercalar») a un ano común de 365 días, aproximadamente unha vez cada catro anos, creando un ano bisesto que ten 366 días (calendarios xuliano, gregoriano e nacional indio). Se inserir un mes intercalar nun ano determinado pódese determinar mediante ciclos regulares como o ciclo metónico de 19 anos (calendario hebreo e na determinación da Pascua) ou mediante cálculos de fases lunares (calendarios lunisolares hindú e chinés). O calendario budista engade tanto un día intercalar como un mes nun ciclo normalmente regular.

## Notas
Baltar, Belesar, Vilalba

**Baltar** é un lugar da parroquia de Belesar, no concello lugués de Vilalba, na comarca da Terra Chá. Segundo o IGE, en 2015 tiña 12 habitantes (6 homes e 6 mulleres).

## Lugares e parroquias 
### Lugares de Belesar 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba
Penarredonda

Como topónimo **Penarredonda** pode referirse a:

;En Galiza
***Penarredonda**, lugar da parroquia de Elviña, no concello da Coruña.
***Penarredonda**, lugar da parroquia de Belesar, no concello de Vilalba.

## Véxase tamén
### Outros artigos
Selección de fútbol de Polonia

A **Selección de fútbol de Polonia** (en polaco: *Reprezentacja Polski w piłce nożnej*) é o equipo que representa en competicións internacionais de fútbol á Polonia. A súa organización está a cargo da Asociación Polaca de Fútbol (*Polski Związek Piłki Nożnej*, PZPN), pertencente á UEFA. A selección é alcumada habitualmente *Biało-czerwoni* (albivermellos), Orły (*aguias*) ou Białe Orły (*aguias brancas*).

A selección polaca de fútbol tivo unha época dourada entre as décadas de 1970 e 1980, cando alcanzou o terceiro posto no Mundial de Alemaña 1974 e de España 1982, e unha respectable quinta posición en Arxentina 1978. Tamén obtivo medallas nas súas participacións olímpicas: o ouro en Múnic 1972 e a prata en Montreal 1976 e Barcelona 1992. En canto á Eurocopa, até o momento tan só logrou clasificarse para unha fase final, a de 2008, onde non pasou da primeira rolda. Na edición de 2012 participou como co-organizador xunto a , aínda que de novo sen pasar da primeira rolda.

## Véxase tamén 
### Ligazóns externas 
*pzpn.pl
*90minut.pl
Asociación Polaca de Fútbol

A **Asociación Polaca de Fútbol** (**PZPN**) (en polaco: *Polski Związek Piłki Nożnej*) é o máximo corpo reitor do fútbol en Polonia, con sede en Varsovia. Foi fundada en 1919 e organiza as ligas polacas de fútbol (sendo a máxima categoría a *Ekstraklasa*), o campionato de Copa (*Puchar Polski*), a Supercopa (*Superpuchar Polski*) e a Copa da Liga (*Puchar Ekstraklasy*). Ademais, está ao cargo da Selección de fútbol de Polonia nas súas distintas categorías.

## Historia 
A Asociación Polaca de Fútbol foi fundada o 21 de decembro de 1919, un ano despois de que Polonia proclamara a súa independencia. Poucos meses despois poñíase en marcha o primeiro campionato polaco, que non puido ser finalizado a causa da guerra coa Unión Soviética. En 1921 o KS Cracovia foi o primeiro campión da liga polaca, se ben nas primeiras edicións, até 1927, o torneo disputábase nunha primeira fase de grupos rexionais.

Pola súa parte, a selección nacional polaca debutou o 18 de decembro de 1921, perdendo por 1 a 0 ante  en Budapest. En 2005 a PZPN, xunto coa Federación de Fútbol de Ucraína, presentou formalmente a súa candidatura para albergar a Eurocopa 2012. Na votación final, celebrada o 18 de abril de 2007, a UEFA elixiu a candidatura de Polonia/Ucraína por diante de Italia e a candidatura conxunta de Croacia/Hungría.

## Véxase tamén 
### Outros artigos 
* Selección de fútbol de Polonia.
* Eurocopa de Fútbol Polonia/Ucraína 2012.

### Ligazóns externas 
* Sitio web oficial da Asociación Polaca de Fútbol .
Indiana Jones and the Kingdom of the Crystal Skull

***Indiana Jones and the Kingdom of the Crystal Skull*** é un filme estadounidense dirixido por Steven Spielberg que se estreou no 2008.

## Sinopse 
A última aventura de Indiana Jones (Harrison Ford) comeza no deserto do suroeste de Estados Unidos en 1957, en plena guerra fría. Indy e o seu amigo Mac (Ray Winstone) acaban de escapar polos pelos das gadoupas duns axentes soviéticos nun remoto aeroporto. O decano da Universidade (Jim Broadbent) confésalle ó seu amigo o profesor Jones que as últimas misións de Indy fracasaron e que está a piques de ser despedido. Nestas circunstancias, Indiana coñece a un xove rebelde chamado Mutt (Shia LaBeouf) que lle propón un trato: se lle axuda a resolver un problema persoal, el, en troques, podería levalo a facer un dos descubrimentos máis espectaculares da historia: a Caveira de Cristal de Akatur, que se atopa nun lugar remoto do Perú. Pero axiña descobren que non están sós; tamén os axentes soviéticos, dirixidos pola fría e fermosa Irina Spalko (Cate Blanchett), queren apoderarse da Caveira, convencidos de que axudará ó seu país a dominar o mundo.

## Personaxes 
* Harrison Ford como Indiana Jones
* Shia LaBeouf como Henry "Mutt Williams" Jones III
* Cate Blanchett como Irina Spalko
* Karen Allen como Marion Ravenwood
* Ray Winstone como George "Mac" McHale
* John Hurt como Harold "Ox" Oxley
* Jim Broadbent como Dean Charles Stanforth
* Igor Jijikine como Coronel Ruso Dovchenko

## Galardóns e nomeamentos 
* 2008: Nomeada ó BAFTA: Mellores efectos especiais.
* 2008: Premio Razzie: Peor precuela, remake, copia ou secuela.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Copa Mundial de Clubs da FIFA 2011

A **Copa Mundial de Clubs da FIFA 2011** foi a 7ª edición oficial do torneo organizado pola FIFA para determinar o club campión do mundo de fútbol. Despois de 2 anos disputándose en Emiratos Árabes Unidos, no ano 2011 o campionato viaxou de volta ao Xapón, concretamente a Toyota e Iocoama. Os encontros comezaron o 8 de decembro e remataron o 18 de decembro coa final.

## Equipos 
Os equipos participantes foron os 6 campións continentais da AFC, CAF, Concacaf, Conmebol, UEFA e OFC, e o equipo campión da liga local, o Kashima Reysol:
*  Fútbol Club Barcelona - (UEFA)
*  Santos Futebol Clube - (Conmebol)
*  Club de Fútbol Monterrey - (Concacaf)
*  Espérance Sportive de Tunis - (CAF)
*  Al-Sadd Sports Club - (AFC)
*  Auckland City Football Club - (OFC)
*  Kashiwa Reysol - (local)

## Cadro do torneo 
Os dous equipos considerados favoritos, como son os campións da Liga de Campións da UEFA e da Copa Libertadores, agardaron rival directamente en semifinais. O FC Barcelona xogou fronte ó Kashiwa Reysol, equipo que eliminou o Auckland City no encontro preliminar, e ó CF Monterrey nos cuartos de final. O Santos FC xogou fronte ó Al-Sadd SC, gañador do encontro de cuartos de final fronte ó Espérance ST. Tanto FC Barcelona como Santos FC gañaron os seus encontros de semifinais, de xeito que a final foi a prevista.

O cadro do torneo na edición 2011 foi o seguinte:

A final estivo dominada dende o comezo polo FC Barcelona, que xa se adiantou por 3 goles a 0 antes do descanso, con goles de Messi, Xavi e Cesc. Na segunda metade Messi anotou un gol máis, e foi elixido mellor xogador da final. Con esta vitoria, o equipo catalán acadou a súa 2ª Copa Mundial de Clubs (trala acadada en 2009), e polo tanto, o seu 17º título internacional (trala Liga de Campións 2010-11 e a Supercopa de Europa 2011).

## Véxase tamén 
### Outros artigos 
* Copa Mundial de Clubs da FIFA
* Liga de Campións da UEFA 2010-11
### Ligazóns externas 
* Páxina oficial do torneo na web da Fifa
Bob Kane

**Robert Kahn**, coñecido como **Bob Kane**, nado no Bronx (Nova York) o 24 de outubro de 1915 e finado o 3 de novembro de 1998, foi un debuxante e escritor estadounidense de banda deseñada, considerado o creador do superheroe Batman para DC Cómics. Anos máis tarde, Kane recoñeceu que Bill Finger, escritor do seu estudo, "contribuíu" na creación do personaxe.

## Traxectoria 
Aos 18 anos cambiou de maneira legal o seu apelido polo de *Kane*. No 1936 dibuxou e tintou o seu primeiro cómic profesional: *Hiram Hick*. No 1938 vendía relatos humorísticos de recheo para DC Cómics.

No 1938 coñeceu a Bill Finger e axiña colaboraron en diversos proxectos, entre eles a creación de Batman. Dende a creación da personaxe, centrouse profesionalmente nel ata o ano 1968, cando se xubilou. O éxito da serie televisiva de *Batman* no 1966, fixo que *Kane* acadase sona de novo. Así os seus debuxos foron expostos en galerías ó longo dos Estados Unidos e publicáronse edicións limitadas dalgunha das súas litografías. Posteriormente exerceu como asesor da película *Batman* no 1989 e tamén nas súas secuelas posteriores. O mesmo ano publicouse a súa autobiografía co título *Batman and me*.
## Notas
Fieitosa, Árbol, Vilalba

**Fieitosa** é un lugar da parroquia de Árbol no concello lugués de Vilalba na comarca da Terra Chá. Tiña 1 habitante no ano 2010 segundo datos do Instituto Galego de Estatística do cal 1 era home e 0 eran mulleres.

## Lugares e parroquias 
### Lugares de Árbol 
### Parroquias de Vilalba 
## Véxase tamén 
### Outros artigos 
*Lugares de Vilalba
What's Eating Gilbert Grape

'''''What's Eating Gilbert Grape''''' é un filme estadounidense dirixido por Lasse Hallström que se estreou en 1993.

## Sinopse 
Nunha pequena vila do Medio Oeste americano, un mozo empregado dunha tenda de ultramarinos vive atafegado polas súas responsabilidades familiares: ten que coidar dunha nai obesa e dun irmán atrasado. Ademais, ten unha aventura cunha muller casada, pero a súa vida emocional e persoal cambiará por completo grazas a unha rapaza divertida e de espírito libre.

## Personaxes 
* Johnny Depp como Gilbert Grape
* Juliette Lewis como Becky
* Leonardo DiCaprio como Arnie Grape
* Mary Steenburgen como Betty Carver
* Darlene Cates como Bonnie Grape
* Laura Harrington como Amy Grape
* Mary Kate Schellhardt como Ellen Grape
* Kevin Tighe como Ken Carver
* John C. Reilly como Tucker Van Dyke
* Crispin Glover como Bobby McBurney
* Penelope Branning como Avoa de Becky

## Galardóns e nomeamentos 
* 1993: Nomeado ó Oscar: Mellor actor secundario (Leonardo DiCaprio).
* 1993: Nomeado ó Globo de Ouro: Mellor actor secundario (Leonardo DiCaprio).
* 1993: National Board of Review: Mellor actor secundario (Leonardo DiCaprio).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmffinity
Órgano (instrumento musical)

miniatura|dereita|Órgano de estilo barroco.
Un **órgano** é un instrumento musical de teclado. Os sons xéranse facendo pasar aire por tubos de diferentes lonxitudes (dende poucos milímetros até varios metros).

## Características 
Clasifícase como instrumento de vento ou aerófono na categoría instrumentos de teclado e tamén dentro da subcategoría aire insuflado, xunto ao acordeón e ao harmonio.

Consta de diferentes rexistros ou sons, cuxo timbre dependerá da forma, tamaño, material ou mecanismo de produción do son. Manéxase mediante un ou máis teclados para tocar coas mans, e outro consistente nuns pedais na parte inferior. Os distintos rexistros acciónanse mediante unhas pancas ou botóns ao alcance da man de quen toca o instrumento.

No pasado, o aire fornecíase por medio duns fols movidos a man. Actualmente, tamén se fornece mediante compresores. O órgano tócase con mans e pés, o cal fai recomendábel o estudo doutros instrumentos de teclado para poder pasar ao seu estudo como instrumento.

## Véxase tamén 
### Ligazóns externas 
* Historia do órgano
Casón del Buen Retiro

O **Casón del Buen Retiro** é un dos dous únicos edificios que sobreviviron á destrución do Palacio del Buen Retiro, do que toma o seu nome, en Madrid (España).

## Historia e características 
Foi construído por Alonso Carbonell en 1637 e deseñado inicialmente como un espazo para salón de baile da Corte de Filipe IV de España.

Desde 1971 é un dos edificios que conforman o Museo do Prado, e durante décadas albergou as súas coleccións de pintura do século XIX (uns 3.000 cadros) así como o Guernica de Picasso. Esta famosa pintura trasladouse ao Museo Raíña Sofía en 1992, e o Casón, tras anos de obras, reabriuse como Centro de Estudos en 2009, mentres que as coleccións do XIX se repuxeron na sede principal do Prado grazas á ampliación de Rafael Moneo.

## Véxase tamén 
### Ligazóns externas 
* Historia do Casón del Buen Retiro
Juan Crisóstomo Arriaga

**Juan Crisóstomo Jacobo Antonio Arriaga Balzola**, nado en Bilbao o 27 de xaneiro de 1806 e finado o 17 de xaneiro de 1826, foi un compositor vasco.

## Traxectoria 
Foi o oitavo fillo, aínda que tres morreran xa cando el naceu. Alí, o seu pai, Juan Simón Arriaga, organista en Berriatúa, aprendeulle os fundamentos da música. O seu talento levouno a converterse en alumno de Faustino Sanz, reputado violinista. Aos 11 anos xa compón e representa obras nas sociedades musicais de Bilbao.

Da súa produción sinfónica conserváronse as Aberturas Op. 1, Op. 20 e a Abertura para a súa ópera en dous actos *Los esclavos felices*, cuxo libreto escribiu o famoso dramaturgo Luciano Francisco Comella. Aínda que se compuxo enteira, é todo o que quedou dela. O seu catálogo orquestral complétase coa Sinfonía en Re maior. A obra máis famosa de Arriaga son o tres cuartetos de corda, única obra que viu publicada en vida.

Outra parte importante da súa produción é a obra para voz e orquestra que tamén comprende arias, cantatas e música relixiosa, entre a que destaca a súa *Stabat Mater* para dous tenores baixos e orquestra.

Escribiu así mesmo algunhas pequenas pezas e estudos para piano e para violín.

## Véxase tamén 
### Ligazóns externas 
* Arriaga Obras Completas 
* Portal I sobre Juan Crisóstomo Arriaga
Vilasilvestre, Belesar, Vilalba

**Vilasilvestre** é un lugar da parroquia de Belesar, no concello lugués de Vilalba, na comarca da Terra Chá. Segundo o IGE, en 2015 tiña 10 habitantes (6 homes e 4 mulleres).

## Lugares e parroquias 
### Lugares de Belesar 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba